CELEX: 62020CN0668
Language: mt
Date: 2020-12-08 00:00:00
Title: Kawża C-668/20: Talba għal deċiżjoni preliminari mressqa mill-Bundesfinanzhof (il-Ġermanja) fit-8 ta’ Diċembru 2020 – Y GmbH vs Hauptzollamt

1.3.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 72/15
            
         
      Talba għal deċiżjoni preliminari mressqa mill-Bundesfinanzhof (il-Ġermanja) fit-8 ta’ Diċembru 2020 – Y GmbH vs Hauptzollamt
      (Kawża C-668/20)
      (2021/C 72/22)
      Lingwa tal-kawża: il-Ġermaniż
      
         Qorti tar-rinviju
      
      Bundesfinanzhof
      
         Partijiet fil-kawża prinċipali
      
      
         Rikorrent: Y GmbH
      
         Konvenut: Hauptzollamt
      
         Domandi preliminari
      
      
                  1)
               
               
                  Is-subintestatura 1302 19 05 tan-Nomenklatura Magħquda (1) (iktar ’il quddiem in-“NM”) għandha tiġi interpretata fis-sens li tinkludi wkoll oleoreżina tal-vanilla estratta u mħallta bl-etanol u bl-ilma, komposta minn madwar 90 % (v/v) jew 85 % (m/m) etanol, massimu ta’ 10 % (m/m) ilma, 4,8 % (m/m) residwu niexef u 0,5 % (m/m) vanillin, meta, skont in-nota 1(ij) tal-Kapitolu 13 tan-NM, l-oleoreżini estratti huma esklużi mill-intestatura 1302 tan-NM?
               
            
                  2)
               
               
                  Prodotti bħal dawk deskritti fl-ewwel domanda preliminari huma inklużi fl-oleoreżini estratti fis-sens tas-subintestatura 3301 90 30 tan-NM?
               
            
                  3)
               
               
                  Is-subintestatura 3302 10 90 tan-NM għandha tiġi interpretata fis-sens li prodotti bħal dawk deskritti fl-ewwel domanda preliminari għandhom jiġu kklassifikati bħala taħlit ta’ sustanzi li jfuħu jew taħlit (inklużu soluzzjonijiet alkoħoliċi) b’bażi ta’ waħda jew iktar minn dawn is-sustanzi, ta’ tipi użati bħala materja prima fl-industrija tal-ikel?
               
            
                  4)
               
               
                  Il-prodotti li jaqgħu taħt is-subintestatura 1302 19 05 tan-NM jew l-oleoreżina estratta li taqa’ taħt is-subintestatura 3301 90 30 tan-NM huma inklużi wkoll fl-essenzi aromatiċi fis-sens tal-Artikolu 27(1)(e) tad-Direttiva tal-Kunsill 92/83/KEE tad-19 ta’ Ottubru 1992 dwar l-armonizzazzjoni ta’ l-istrutturi tat-taxxi tas-sisa fuq l-alkoħol u x-xorb alkoħoliku (2)?
               
            
         (1)  Anness I tar-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta’ Dwana (ĠU Edizzjoni Speċjali bil-Malti, Kapitolu 2, Vol. 2, p. 382), fil-verżjoni kif emendata bir-Regolament ta’ Implimentazzjoni tal-Kummissjoni (UE) 2015/1754 tas-6 ta’ Ottubru 2015 (ĠU 2015, L 285, p. 1, rettifika fil-ĠU 2015, L 288, p. 16).
      
         (2)  ĠU Edizzjoni Speċjali bil-Malti, Kapitolu 9, Vol. 1, p. 206.